CELEX: 32019R1140
Language: lv
Date: 2019-07-03 00:00:00
Title: Komisijas Īstenošanas regula (ES) 2019/1140 (2019. gada 3. jūlijs), ar ko izveido kontroles ziņojumu paraugu un gada revīzijas ziņojumu paraugu attiecībā uz finanšu instrumentiem, ko saskaņā ar Eiropas Parlamenta un Padomes Regulu (ES) Nr. 1303/2013 īsteno EIB un citas starptautiskas finanšu iestādes, kurās dalībvalsts ir akciju turētāja

4.7.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 180/15
               
            
         KOMISIJAS ĪSTENOŠANAS REGULA (ES) 2019/1140
         (2019. gada 3. jūlijs),
         ar ko izveido kontroles ziņojumu paraugu un gada revīzijas ziņojumu paraugu attiecībā uz finanšu instrumentiem, ko saskaņā ar Eiropas Parlamenta un Padomes Regulu (ES) Nr. 1303/2013 īsteno EIB un citas starptautiskas finanšu iestādes, kurās dalībvalsts ir akciju turētāja
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (1), kas grozīta ar Regulu (ES, Euratom) 2018/1046 (2), un jo īpaši tās 40. panta 1. punkta ceturto daļu,
         apspriedusies ar Eiropas Strukturālo un investīciju fondu koordinācijas komiteju,
         tā kā:
         
                     (1)
                  
                  
                     Regulas (ES) Nr. 1303/2013, kas grozīta ar Regulu (ES, Euratom) 2018/1046, 40. panta 1. punkta trešajā daļā ir noteikta prasība, ka EIB un citām starptautiskām finanšu iestādēm, kurās dalībvalsts ir akciju turētāja, iesniedz saskaņā ar minētās regulas 124. pantu un Eiropas Parlamenta un Padomes Regulas (ES) Nr. 1305/2013 (3) 65. pantu izraudzītām iestādēm kontroles ziņojumu ar katru maksājuma pieteikumu, kā arī iesniedz Komisijai un izraudzītajām iestādēm gada revīzijas ziņojumu, kuru sagatavojuši šo struktūru ārējie revidenti.
                  
               
                     (2)
                  
                  
                     Lai nodrošinātu EIB vai citu starptautisko finanšu iestāžu, kurās dalībvalsts ir akciju turētāja, izraudzītajām iestādēm un Komisijai sniegtās informācijas konsekvenci, kvalitāti un savlaicīgu iesniegšanu, jo īpaši ņemot vērā Regulas (ES) Nr. 1303/2013 127. panta 5. punktā un Eiropas Parlamenta un Padomes Regulas (ES) Nr. 1306/2013 (4) 9. panta 2. punktā minētā ziņojuma iesniegšanas termiņu, gan kontroles ziņojumam, gan gada revīzijas ziņojumam būtu jāizveido standarta formāts, kurā noteiktas vienotas prasības attiecībā uz informācijas struktūru, termiņiem un saturu.
                  
               
                     (3)
                  
                  
                     Lai izraudzītās iestādes varētu pildīt savus pienākumus attiecībā uz pārbaudēm un revīzijām, ir lietderīgi, ka EIB vai citas starptautiskas finanšu iestādes, kurās dalībvalsts ir akciju turētāja, iesniedz izraudzītām iestādēm nepieciešamos dokumentus.
                  
               
                     (4)
                  
                  
                     Lai nodrošinātu, ka izraudzītās iestādes var efektīvi izmantot jaunos noteikumus, kurus piemēro no 2018. gada 2. augusta saskaņā ar Regulas (ES, Euratom) 2018/1046 282. pantu, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,
                  
               IR PIEŅĒMUSI ŠO REGULU.
         
            1. pants
            Kontroles ziņojuma paraugs
            Regulas (ES) Nr. 1303/2013 40. panta 1. punkta trešajā daļā minēto kontroles ziņojumu sagatavo atbilstoši šīs regulas I pielikumā norādītajam paraugam.
         
         
            2. pants
            Gada revīzijas ziņojuma paraugs
            Regulas (ES) Nr. 1303/2013 40. panta 1. punkta trešajā daļā minēto gada revīzijas ziņojumu sagatavo atbilstoši šīs regulas II pielikumā norādītajam paraugam un pēc atsauces grāmatvedības gada beigām iesniedz izraudzītajām iestādēm un Komisijai līdz 31. decembrim.
         
         
            3. pants
            Pārbaudēm un revīzijām nepieciešamie dokumenti
            EIB vai citas starptautiskas finanšu iestādes, kurās dalībvalsts ir akciju turētāja, iesniedz izraudzītajām iestādēm visus pieejamos dokumentus, kas nepieciešami to pienākumu izpildei, kas noteikti Regulas (ES) Nr. 1303/2013 125. panta 5. punktā un 127. pantā un Regulas (ES) Nr. 1306/2013 9. pantā un 59. panta 1. punktā.
         
         
            4. pants
            Stāšanās spēkā
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 3. jūlijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 347, 20.12.2013., 320. lpp.
         
         
            (2)  Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).
         
            (3)  Eiropas Parlamenta un Padomes 2013. gada 17. decembra Regula (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (OV L 347, 20.12.2013., 487. lpp.).
         
            (4)  Eiropas Parlamenta un Padomes 2013. gada 17. decembra Regula (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (OV L 347, 20.12.2013., 549. lpp.).
      
      
         
            I PIELIKUMS
            
               Kontroles ziņojuma paraugs
            
            
                     
                        A.
                     
                     
                        Kontroles ziņojums, kas saistīts ar maksājuma pieteikumu Komisijai: [atsauce] [plānotais datums].
                     
                  
                     
                        B.
                     
                     
                        Dalībvalsts kontroles ziņojuma pieprasīšanas datums (vismaz divi mēneši pirms A punktā minētā plānotā datuma): [datums].
                     
                  
                     
                        C.
                     
                     
                        Pārskata periods:
                        
                                    1.
                                 
                                 
                                    Maksājumu kopsumma galasaņēmējiem un Regulas (ES) Nr. 1303/2013 37. panta 7. punktā minētajos gadījumos no maksājumiem par labu galasaņēmējiem, atsevišķi norādot ESI fondus, valsts publisko un privāto ieguldījumu.
                                 
                              
                                    2.
                                 
                                 
                                    Tādu resursu kopsumma, kas piesaistīti garantijas nolīgumiem, neatkarīgi no tā, vai tie ir nesamaksāti vai jau ir iestājies to samaksas termiņš, lai apmaksātu iespējamus garantijas prasījumus par zaudējumiem, un aprēķināti, pamatojoties uz piesardzīgu ex ante riska novērtējumu, ieskaitot bez atlikuma dalāmu summu, ko veido pamatā esošie jaunie aizdevumi vai citi riska instrumenti jaunām investīcijām galasaņēmējos, atsevišķi norādot ESI fondus, valsts publisko un privāto ieguldījumu.
                                 
                              
                                    3.
                                 
                                 
                                    Radušos pārvaldības izmaksu un/vai finanšu instrumenta veikto pārvaldības maksu kopsumma, atsevišķi norādot ESI fondus, valsts publisko un privāto ieguldījumu.
                                 
                              
                                    4.
                                 
                                 
                                    Investīciju stratēģijas vai līdzvērtīgu dokumentu, kā noteikts finansēšanas nolīgumā, īstenošanas stāvoklis.
                                 
                              
                                    5.
                                 
                                 
                                    Progresa analīze: no darbības programmas piešķirtās summas un izmaksa finanšu starpniekiem.
                                 
                              
                                    6.
                                 
                                 
                                    Uzraudzības darbības un no tām izrietošie turpmākie pasākumi.
                                 
                              
                                    7.
                                 
                                 
                                    Procentu un citu ieguvumu līmenis, kas attiecināms uz atbalstu no ESI fondiem, kas izmaksāts finanšu instrumentiem, kā minēts Regulas (ES) Nr. 1303/2013 43. pantā.
                                 
                              
                                    8.
                                 
                                 
                                    Līdzekļi, kas iemaksāti atpakaļ finanšu instrumentos no investīcijām vai no atbrīvotajiem līdzekļiem, kuri piesaistīti garantijas nolīgumiem, tostarp kapitāla atmaksas, ieņēmumi un cita veida ienākumi vai peļņa, piemēram, procenti, garantijas maksas, dividendes, kapitāla ieņēmumi vai jebkuri citi investīciju radīti ieņēmumi, kas attiecināmi uz atbalstu no ESI fondiem, kā minēts Regulas (ES) Nr. 1303/2013 44. pantā.
                                 
                              
                  Pielikumā: to galasaņēmēju darījumu saraksts, kuri saņēmuši finanšu instrumenta atbalstu, kura summai būtu jāatbilst iepriekš 1. un 2. punktā minētajām summām, un 3. punktā minēto summu sīki izstrādāts sadalījums pa finanšu instrumentiem.
         
      
      
         
            II PIELIKUMS
            
               Gada revīzijas ziņojuma paraugs
            
            1.   IEVADS
            1.1.   Norāde uz ārējās revīzijas uzņēmumu, kas piedalījies ziņojuma sagatavošanā.
            1.2.   Pārskata periods (piem., no N-1. gada 1. jūlija līdz N. gada 30. jūnijam).
            1.3.   Norāde uz revīzijas ziņojumā ietverto(-ajiem) finanšu instrumentu(-iem)/mandātu(-iem) un darbības programmu(-ām) vai lauku attīstības programmu(-ām). Norāde uz finansēšanas nolīgumu, uz kuru ziņojums attiecas (“finansēšanas nolīgums”).
            2.   EIB/EIF VAI CITU STARPTAUTISKO FINANŠU IESTĀŽU PIEMĒROTO IEKŠĒJĀS KONTROLES SISTĒMU REVĪZIJA
            EIB vai citu starptautisko finanšu iestāžu (SFI), kurās dalībvalsts ir akciju turētāja, iekšējās kontroles sistēmas ārējās revīzijas rezultāti, izvērtējot šīs iekšējās kontroles sistēmas izveidi un iedarbīgumu un aptverot šādus elementus:
            
                        2.1.
                     
                     
                        Mandāta akceptēšanas process.
                     
                  
                        2.2.
                     
                     
                        Finanšu starpnieku novērtēšanas un atlases process: oficiāls un kvalitātes novērtējums.
                     
                  
                        2.3.
                     
                     
                        Darījumu ar finanšu starpniekiem apstiprināšanas process un attiecīgo finansēšanas nolīgumu parakstīšana.
                     
                  
                        2.4.
                     
                     
                        Finanšu ieguldījuma gadījumā Savienības līmenī izveidotos finanšu instrumentos, tostarp MVU iniciatīvas instrumentos un ESI fondu/ESIF apvienošanas gadījumā saskaņā ar Regulas (ES) Nr. 1303/2013 39.a pantu, instrumenta izveides process saskaņā ar attiecīgajos pantos paredzētajiem noteikumiem (piemēram, Regulas (ES) Nr. 1303/2013 39. pants, 39.a pants).
                     
                  
                        2.5.
                     
                     
                        Finanšu starpnieku uzraudzības procesi saistībā ar:
                        
                                    2.5.1.
                                 
                                 
                                    finanšu starpnieku ziņošanu;
                                 
                              
                                    2.5.2.
                                 
                                 
                                    uzskaitvedību;
                                 
                              
                                    2.5.3.
                                 
                                 
                                    izmaksu galasaņēmējiem;
                                 
                              
                                    2.5.4.
                                 
                                 
                                    galasaņēmēju atbalsta atbilstību;
                                 
                              
                                    2.5.5.
                                 
                                 
                                    finanšu starpnieku noteiktajām pārvaldības maksām un izmaksām;
                                 
                              
                                    2.5.6.
                                 
                                 
                                    redzamības prasībām;
                                 
                              
                                    2.5.7.
                                 
                                 
                                    finanšu starpnieku valsts atbalsta prasību īstenošanu, un ELFLA gadījumā (daļējs atbrīvojums no noteikumiem par valsts atbalstu) fondam raksturīgu prasību, tostarp vajadzības gadījumā noteikumu par atbalsta kumulēšanu, īstenošanu;
                                 
                              
                                    2.5.8.
                                 
                                 
                                    atšķirīgu attieksmi pret investoriem, ja nepieciešams;
                                 
                              
                                    2.5.9.
                                 
                                 
                                    atbilstību nodokļu jomas prasībām, kas minētas 38. pantā Regulā (ES) Nr. 1303/2013, kas atjaunota ar Regulu (ES) 2018/1046.
                                 
                              
                  
                        2.6.
                     
                     
                        No vadošās iestādes saņemto maksājumu apstrādes sistēmas.
                     
                  
                        2.7.
                     
                     
                        Ar pārvaldības izmaksām un maksām saistīto summu aprēķināšanas un samaksas sistēmas.
                     
                  
                        2.8.
                     
                     
                        Finanšu starpniekiem paredzētu maksājumu apstrādes sistēmas.
                     
                  
                        2.9.
                     
                     
                        No ESI fondiem finanšu instrumentos iemaksātā atbalsta radītu procentu un citu ieguvumu apstrādes sistēmas.
                     
                  Saistībā ar iepriekš minēto 2.1.–2.4. punktu pēc pirmā gada revīzijas ziņojuma iesniegšanas: informācija tikai par spēkā esošo procedūru vai kārtības atjauninājumiem vai izmaiņām, kā arī to novērtējumu turpmākiem gada ziņojumiem.
            Attiecībā uz iepriekš minēto 2.5.–2.9. punktu: revīzijas testēšanas rezultāti par attiecīgajām iekšējām piemērojamām sistēmām un procesiem.
            
                        2.10.
                     
                     
                        Noslēgumā pēdējā gada revīzijas ziņojumā papildus 2.1.–2.9. punktā minētajiem elementiem iekļauj šādus elementus:
                        
                                    2.10.1.
                                 
                                 
                                    atšķirīgas attieksmes izmantošana pret investoriem;
                                 
                              
                                    2.10.2.
                                 
                                 
                                    panāktais multiplikatora koeficients salīdzinājumā ar multiplikatora koeficientu, par ko bija panākta vienošanās garantijas nolīgumos tādiem finanšu instrumentiem, kas nodrošina garantijas;
                                 
                              
                                    2.10.3.
                                 
                                 
                                    kapitalizētu procentu likmes subsīdiju vai garantijas maksas subsīdiju summa saskaņā ar Regulas (ES) Nr. 1303/2013 42. panta 1. punkta c) apakšpunktu;
                                 
                              
                                    2.10.4.
                                 
                                 
                                    kapitalizētu pārvaldības izmaksu un maksu summa saskaņā ar Regulas (ES) Nr. 1303/2013 42. panta 2. punktu;
                                 
                              
                                    2.10.5.
                                 
                                 
                                    darījuma kontā iemaksātu programmas ieguldījumu summa saskaņā ar Regulas (ES) Nr. 1303/2013 42. panta 3. punktu;
                                 
                              
                                    2.10.6.
                                 
                                 
                                    procentu un citu ieguvumu, kas attiecināmi uz ESI fondu finanšu atbalstu, kas izmaksāts finanšu instrumentiem, izmantošana saskaņā ar Regulas (ES) Nr. 1303/2013 43. pantu;
                                 
                              
                                    2.10.7.
                                 
                                 
                                    līdzekļu izmantošana, kas iemaksāti atpakaļ finanšu instrumentos, kas attiecināmi uz atbalstu no ESI fondiem, līdz atbilstības perioda beigām un iedibinātā kārtība šo līdzekļu izmantošanai pēc atbilstības perioda beigām saskaņā ar Regulas (ES) Nr. 1303/2013 44. un 45. pantu.
                                 
                              
                  3.   REVĪZIJAS SECINĀJUMI
            3.1.   Secinājums par to, vai ārējās revīzijas uzņēmums var sniegt pamatotu pārliecību par EIB vai citas starptautiskas finanšu iestādes, kurās dalībvalsts ir akciju turētāja, ieviestās iekšējās kontroles sistēmas izveidi un iedarbīgumu atbilstoši piemērojamajiem noteikumiem, ievērojot 2. iedaļā minētos elementus.
            3.2.   Konstatējumi un ieteikumi, kas izriet no veiktā revīzijas darba.
            Ziņojuma 3.1. un 3.2. punktu pamato ar 2. iedaļā minētajiem revīzijas darba rezultātiem un attiecīgā gadījumā ņem vērā citu valsts vai Savienības revīzijas darbu, kas veikts saistībā ar vienu un to pašu struktūru, kas īsteno finanšu instrumentus un/vai saistībā ar vienu un to pašu pilnvarojumu finanšu instrumentiem.